ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
சிறந்த நிர்வாகத்திற்கான கருவியாக மக்களைச் சார்ந்த தகவல் தொடர்பு குறித்த ஒருநாள் சிந்தனை அமர்வை மத்திய அமைச்சர் திரு அனுராக் தாக்கூர் தொடங்கிவைத்தார்
சிறந்த நிர்வாகத்திற்கான கருவியாக மக்களைச் சார்ந்த தகவல் தொடர்பு குறித்த ஒருநாள் சிந்தனை அமர்வை மத்திய தகவல் தொடர்பு மற்றும் ஒலிபரப்புத்துறை அமைச்சர் திரு அனுராக் தாக்கூர் புதுதில்லியில் இன்று தொடங்கிவைத்தார். அப்போது பேசிய அவர், ஊடகப்பிரிவு உட்பட, தகவல் தொடர்பு மற்றும் ஒலிபரப்புத்துறை அமைச்சகத்தின் அதிகாரிகள், இந்திய தகவல் பணி அதிகாரிகள் ஆகியோர் மக்களுக்கு தகவல்களை அளிப்பதில் புதிய முறைகளை கண்டறிந்து, அதில் புதிய தொழில்நுட்பங்களை உருவாக்க முயற்சிக்க வேண்டும் என்று வலியுறுத்தினார். நாடு முழுவதும் உள்ள தகவல் மற்றும் ஒலிபரப்பு அமைச்சகத்தின் உயர் அதிகாரிகளை விழிப்புடன் இருக்குமாறு கூறிய திரு தாக்கூர், ஊடக நிலப்பரப்பு விரைவாக மாறி வருவதாகவும், மக்கள் தகவல்களைப் பயன்படுத்தும் முறையும் மாறுவதாகவும் கூறினார். அந்த நோக்கத்தில், 21 ஆம் நூற்றாண்டின் தேவைகளைப் பூர்த்தி செய்யும் வகையில் நமது தகவல் அளிக்கும் முறைகளை மாற்றியமைக்க வேண்டிய அவசியம் என்று திரு அனுராக் தாக்கூர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1924741
புவி அறிவியல் அமைச்சகம்
வங்கக் கடலில் உருவாகியுள்ள காற்றழுத்தம் அதி தீவிர புயலாக மாறும் வாய்ப்பு
இந்திய வானிலைத் துறையின், தேசிய வானிலை முன்னறிவிப்பு மையம் இன்று மாலை விடுத்துள்ள தகவலில் கூறியிருப்பதாவது:
வங்காள வரிகுடாவின் கிழக்கு மத்திய பகுதியில் நேற்று நிலவிய குறைந்த காற்றழுத்தம், இன்று காலை 11.30 மணியளவில் போர்ட் பிளேருக்கு வடமேற்கில் 560 கி.மீ தொலைவில் காற்றழுத்தமாக மையம் கொண்டிருந்தது. இது அடுத்த 24 மணி நேரத்தில், வடக்கு மற்றும் வடமேற்கு திசையில் நகர்ந்து நாளை காலை புயலாக தீவிரமடையும் எனத் தெரிகிறது.
இது தொடர்ந்து வடக்கு மற்றும் வடமேற்கு திசையில் நகர்ந்து, மேலும் தீவிரமடைந்து மேற்கு வங்கம் மற்றும் வடக்கு ஒடிசா கடற்பகுதியை மே 26 ஆம் தேதி காலை சென்றடையும். இது வடக்கு ஒடிசா-மேற்கு வங்கத்தை கடந்து, பாரதீப் மற்றும் சாகர் தீவுகளுக்கு இடையே, மே 26ம் தேதி மாலை அதி தீவிர புயலாக கரையை கடக்கும் எனத் தெரிகிறது.
மழை எச்சரிக்கை:
இதன் காரணமாக, அந்தமான் மற்றும் நிக்கோபார் தீவுகளில், இன்றும், நாளையும், பல இடங்களில் மிதமான மழையும், ஒரு சில இடங்களில் கனமழையும் பெய்யும்.
ஒடிசாவின் வடக்கு கடலோர மாவட்டங்களில் மே 25ம் தேதி பல இடங்களில் மிதமான மழையும், ஒரு சில இடங்களில் கனமழையும், பாலசூர், பத்ரக், கேந்திரபாரா, மயூர்பன்ஜ் உள்ளிட்ட சில இடங்களில் தீவிர கனமழையும் பெய்யும்.
மேற்கு வங்கம் மற்றும் சிக்கிம் மாநிலத்தில் மே 25ம் தேதி அன்று பல இடங்களில் மிதமான மழை பெய்யும். மெதின்பூர், தெற்கு மற்றும் வடக்கு 24 பர்கனாஸ், ஹவுரா மற்றும் ஹூக்ளி மாவட்டங்களில் கன மழை முதல் தீவிர கனமழை பெய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721078
-----
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.31 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 17,698 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,070 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,13,440 என அதிகரித்துள்ளது.
கடந்த 24 மணி நேரத்தில் 2,706 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.97 சதவீதம் ஆகும்
வாராந்திர பாதிப்பு விகிதம் 0.58 சதவீதம் ஆகும்
இதுவரை மொத்தம் 85 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,78,267 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1829325
பிரதமர் அலுவலகம்
அமெரிக்க அதிபர் பராக் ஒபாமாவுடன் பிரதமர் மோடி தொலைபேசியில் உரையாடல்
அமெரிக்க அதிபர் திரு. பராக் ஒபாமாவுடன் பிரதமர் திரு. நரேந்திர மோடி நேற்று மாலை தொலைபேசியில் உரையாடினார்.
கடந்த சில வருடங்களாக இந்தியா மற்றும் அமெரிக்கா இடையே உள்ள ஒத்துழைப்பு உறவு மற்றும் ஒட்டுமொத்த முன்னேற்றம் குறித்த தங்களின் மனநிறைவினை இரு தலைவர்களும் வெளிப்படுத்தினர்.
இந்தியா மற்றும் அமெரிக்க இடையேயான ஒத்துழைப்பு உறவினை மேலும் வலுபடுத்த்துவதற்கான முயற்சிகள் மேற்கொண்டதற்காக அதிபர் ஒபாமாவுக்கு பிரதமர் மோடி நன்றி தெரிவித்தார்.
அதிபர் ஒபாமாவின் எதிர்கால முயற்சிகளுக்கு பிரதமர் வாழ்த்து தெரிவித்தார்.
திறன் மேம்பாடு மற்றும் தொழில் முனைவோர் அமைச்சகம்
கிராம மற்றும் பழங்குடியின தொழில் முனைவோர்களுக்கு புதிய தொழிற்சூழல்: மத்திய அமைச்சர் திரு.ஆர்.கே.சிங் தகவல்
மத்திய திறன் மேம்பாடு மற்றும் தொழில்முனைவோர் துறை இணை அமைச்சர் திரு.ஆர்.கே.சிங் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியிருப்பதாவது:
தொழில்முனைவோர் மேம்பாட்டு திட்டங்கள் மற்றும் தொழில்முனைவோர் கல்வி மூலம் நாட்டில் உள்ள இளைஞர்கள் மற்றும் பெண்களுக்கான நிகழ்ச்சிகள், நிதியதவிக்கு தேவையான தொடர்பு போன்றவற்றை ஏற்படுத்த திறன் மேம்பாடு மற்றும் தொழில்முனைவோர் அமைச்சகம் மூலமாக மத்திய அரசு பல முயற்சிகளை எடுத்துள்ளது.
பிற்படுத்தப்பட்ட சமூகத்தைச் சேர்ந்த முதலாம் தலைமுறை தொழில் முனைவோர்களுக்காக பூரி, வாரணாசி, ஹரித்துவார், கொல்லூர், பந்தர்பூர் மற்றும் புத்த கயா ஆகிய 6 கோயில் நகரங்களில் தொழில் முனைவோர் மேம்பாட்டு திட்டம் மற்றும் குறு, சிறு தொழில் நிறுவனங்களுக்கு வழிகாட்டும் திட்டங்களை திறன் மேம்பாடு மற்றும் தொழில் முனைவோர் அமைச்சகம் அமல்படுத்தியுள்ளது.
பெண் தொழில்முனைவோர்களை ஊக்குவிக்க, திறன் மேம்பாடு மற்றும் தொழில் முனைவோர் அமைச்சகம், ஜெர்மனியின் ‘டெட்சே ஜிஸ்’ என்ற நிறுவனத்துடன் கூட்டு சேர்ந்து ‘பெண் தொழில்முனைவோரின் பொருளாதார மேம்பாடு மற்றும் பெண்களால் தொடங்கப்படும் புதிய நிறுவனங்கள்’ என்ற திட்டத்தை அமல்படுத்தியுள்ளது.
அசாம், ராஜஸ்தான் மற்றும் தெலங்கானாவில் பெண் தொழில் முனைவோர்கள் புதிய தொழில் தொடங்கவும், ஏற்கனவே உள்ள தொழிலை மேம்படுத்தவும் முன்னணி திட்டங்கள் செயல்படுத்தப்படுகின்றன.
பிரதமரின் யுவா உத்யமிதா விகாஸ் என்ற மற்றொரு முன்னணி திட்டத்தை மத்திய அரசின் திறன் மேம்பாடு மற்றும் தொழில்முனைவோர் அமைச்சகம் அமல்படுத்துகிறது. இதன்மூலம் இளைஞர்களுக்கு தொழில் முனைவோர் கல்வி மற்றும் பயிற்சி அளிக்கப்படுகிறது.
மேலும் ஊரக மேம்பாட்டு அமைச்சகம் மூலம் திறன் மேம்பாடு மற்றும் பயிற்சியை மத்திய அரசு அமல்படுத்தி வருகிறது. இதற்காக ஊரக சுய வேலை வாய்ப்பு மற்றும் பயிற்சி மையங்கள் அமைக்கப்பட்டுள்ளன. இதில் பயிற்சி பெறுபவர்கள் வங்கி கடன் பெற்று தொழில் தொடங்குவதற்கான வசதிகள் செய்து கொடுக்கப்பட்டுள்ளன. நாட்டில் உள்ள 33 மாநிலங்கள்/யூனியன் பிரதேசங்களில் 566 மாவட்டங்களில் 585 பயிற்சி மையங்கள் மூலம் இத்திட்டம் அமல்படுத்தப்பட்டுள்ளது. இத்திட்டத்தில் பொதுத்துறை மற்றும் தனியார் துறை உட்பட 23 முன்னணி வங்கிகள் இணைந்துள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1658106
(Visitor Counter : 154
உள்துறை அமைச்சகம்
சட்டவிரோத நடவடிக்கைகள் தடுப்புச் சட்டத்தின் கீழ் கைதுகள்
தேசியக் குற்ற ஆவணங்கள் பிரிவு, குற்றங்கள் பற்றிய தரவுகளைப் பதிவு செய்து புள்ளி விவரங்களை வெளியிட்டுள்ளது. 2021-ம் ஆண்டு இந்த அறிக்கை கடைசியாக வெளியிடப்பட்டது. இதன்படி, மாநிலவாரியாக, ஆண்டு வாரியாக புள்ளிவிவரத்தை மக்களவையில் மத்திய உள்துறை இணையமைச்சர் திரு நித்யானந்த் ராய் எழுத்து மூலம் அளித்த பதிலில் தெரிவித்தார்.
மாநிலவாரியாக, ஆண்டு வாரியாக வெளியிடப்பட்டுள்ள பட்டியல் பற்றிய விரிவான விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1883063
நிலக்கரி அமைச்சகம்
6-வது வர்த்தக சுரங்க ஏலத்தில் தேர்வான நிறுவனங்களுடன் மத்திய நிலக்கரி அமைச்சகம் ஒப்பந்தம் மேற்கொள்கிறது
6-வது நிலக்கரி சுரங்க ஏலத்தில் தேர்வான 28 நிறுவனங்களுடனான ஒப்பந்தத்தில் மத்திய நிலக்கரி அமைச்சகம் கையெழுத்திட உள்ளது. அதே நேரத்தில் சுரங்கங்களின் நிலக்கரி விற்பனை தொடர்பான 7-வது சுற்று ஏலம் 2023, மார்ச் 29ம் தேதி நடைபெற உள்ளது.
இந்த நிகழ்ச்சியில், மத்திய பாதுகாப்பு அமைச்சர் திரு ராஜ்நாத் சிங் பங்கேற்று 7-ம் சுற்று ஏலத்தை தொடங்கிவைக்கிறார். மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு பிரல்ஹாத் ஜோஷி தலைமையில் நடைபெறும் ஏலத்தில், நிலக்கரி, சுரங்கங்கள் மற்றும் ரயில்வே துறை இணையமைச்சர் திரு ராவ் சாஹீப் பாட்டீல் டென்வ் சிறப்பு விருந்தினராக கலந்து கொள்கிறார்.
ஏற்கனவே நடைபெற்ற 6-வது சுற்று ஏலத்தில் தேர்வான 28 நிலக்கரி சுரங்கங்களுடனான ஒப்பந்தம் விரைவில் கையெழுத்தாக உள்ளது. இதில் வருடத்திற்கு 74 மில்லின் டன் நிலக்கரி மூலம் ரூ. 14,497 கோடி ஆண்டு வருவாய் ஈட்டப்படும் என மதிப்பிடப்பட்டுள்ளது. இந்த நிலக்கரி சுரங்கங்கள் இயக்கப்படுவதன் மூலம், ஒரு லட்சத்திற்கும் மேற்பட்டவர்களுக்கு வேலைவாய்ப்புகள் கிடைக்கும் என எதிர்பார்க்கப்படுகிறது.
நிலக்கரி சுரங்க 7-ம் சுற்று ஏலம் 2022-மார்ச் 29-ம் தேதி நடைபெறுகிறது. ஆன்லைனில் வெளிப்படைத்தன்மையுடன் நடைபெறும் இந்த ஏலம், வருவாய் பங்கு சதவீதத்தின் அடிப்படையாக கொண்ட 2 முறைகளில் மேற்கொள்ளப்படும்.
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உறுதித் திட்டம்
குறு, சிறு மற்றும் நடுத்தரத் தொழில்கள் அமைச்சகம், கதர் மற்றும் கிராமத் தொழில்கள் ஆணையம் மூலம், அசாம், தமிழ்நாடு மற்றும் ராஜஸ்தான் மாநிலம் உட்பட நாடு முழுவதும் பிரதமரின் வேலைவாய்ப்பு உருவாக்கும் திட்டத்தை செயல்படுத்தி வருகிறது. பாரம்பரிய கைவினைஞர்கள், கிராமப்புற மற்றும் நகர்ப்புற வேலைவாய்ப்பற்ற இளைஞர்களுக்கு அவர்களுடைய இல்லங்களிலேயே வேலை வாய்ப்புகளை வழங்குவதை நோக்கமாகக் கொண்டுள்ளது.
பிரதமரின் மேம்பாட்டுத் திட்டத்தின் கீழ், பொதுப் பிரிவு பயனாளிகள் திட்ட மதிப்பீட்டில் 25 சதவீதமும், நகர்ப்புறங்களில் 15 சதவீதமும் விளிம்புத் தொகை மானியத்தைப் பெறலாம். ஆதிதிராவிடர், பழங்குடியினர், இதர பிற்படுத்தப்பட்டோர், சிறுபான்மையினர், பெண்கள், முன்னாள் படைவீரர்கள், உடல் ஊனமுற்றோர், திருநங்கைகள், வடகிழக்கு பிராந்திய, மலை மற்றும் எல்லைப் பகுதிகளைச் சேர்ந்த பயனாளிகள் மற்றும் முன்னோடி மாவட்டங்களைச் சேர்ந்த பயனாளிகளுக்கு விளிம்புத் தொகை மானியம் கிராமப்புறங்களில் 35% மற்றும் நகர்ப்புறங்களில் 25% ஆகும். இதுதவிர, பொதுப் பிரிவைச் சேர்ந்த பயனாளிகள் திட்ட மதிப்பீட்டில் 10 சதவீதமும், சிறப்புப் பிரிவினர் 5 சதவீதமும் திட்ட மதிப்பீட்டில் பங்களிக்கின்றனர். உற்பத்தித் துறையில் அதிகபட்சமாக ரூ.50 லட்சமும், சேவைத் துறையில் ரூ.20 லட்சமும் செலவாகும்.
2018-19 ஆம் ஆண்டு முதல், சிறப்பாகச் செயல்படும் பி.எம்.இ.ஜி.பி / ஆர்.இ.ஜி.பி / முத்ரா அலகுகளை மேம்படுத்துவதற்கும் விரிவுபடுத்துவதற்கும் ரூ.1 கோடி வரை 15% மானியத்துடன்  2வதுநிதி உதவி அறிமுகப்படுத்தப்பட்டுள்ளது.
பி.எம்.இ.ஜி.பி.யின் கீழ், மொத்த அலகுகளில் சுமார் 80% கிராமப்புறங்களில் உள்ளன, அதே நேரத்தில் 14% மொத்த அலகுகள் முன்னோடி மாவட்டங்களில் உள்ளன. மேலும், மொத்த தொழிற்சாலைகளில் கிட்டத்தட்ட 50% பெண்கள் மற்றும் எஸ்.சி / எஸ்.டி தொழில்முனைவோருக்குச் சொந்தமானவை.
கிராமப்புறங்கள் மற்றும் அசாம், தமிழ்நாடு மற்றும் ராஜஸ்தான் மாநிலங்கள் உட்பட நாட்டில் கடந்த மூன்று ஆண்டுகளில் பி.எம்.இ.ஜி.பி.யின் கீழ் நிர்ணயிக்கப்பட்ட இலக்குகள் மற்றும் சாதனைகள் பற்றிய விவரங்கள் பின்னிணைப்பில் கொடுக்கப்பட்டுள்ளன.
அசாம், தமிழ்நாடு மற்றும் ராஜஸ்தான் மாநிலத்தின் ஊரகப் பகுதிகளில் கடந்த 3 ஆண்டுகளில் பிரதமர் ஊரக வளர்ச்சித் திட்டத்தின் கீழ் உருவாக்கப்பட்ட வேலைவாய்ப்புகளின் எண்ணிக்கை பின்வருமாறு:
|
|
ஆண்டு
|
|
மதிப்பிடப்பட்ட வேலைவாய்ப்பு உருவாக்கம்
|
|
அசாம்
|
|
தமிழ்நாடு
|
|
ராஜஸ்தான்
|
|
2020-21
|
|
19744
|
|
35040
|
|
16336
|
|
2021-22
|
|
26208
|
|
39336
|
|
15256
|
|
2022-23
|
|
17320
|
|
39032
|
|
13008
பி.எம்.இ.ஜி.பி.யின் கீழ், பெண் தொழில்முனைவோருக்கு குறிப்பிட்ட இலக்கு எதுவும் நிர்ணயிக்கப்படவில்லை. இருப்பினும், இத்திட்டத்தின் கீழ் பெண்கள் சிறப்புப் பிரிவுகளின் கீழ் கருதப்படுகிறார்கள், மேலும் அவர்கள் அதிக விளிம்புத் தொகை மானியம் மற்றும் குறைந்த தனிப்பட்ட பங்களிப்புக்கு தகுதியுடையவர்கள். கடந்த 3 ஆண்டுகளில் பிரதம மந்திரி இ.ஜி.பி.யின் கீழ் உதவிய மகளிர் தலைமையிலான பிரிவுகளின் விவரங்கள் பின்வருமாறு:
|
|
ஆண்டு
|
|
மகளிர் தலைமையிலான பிரிவுகள் உதவி
|
|
2020-21
|
|
27285
|
|
2021-22
|
|
39156
|
|
2022-23
|
|
32626
இத்தகவலை மத்திய சிறு மற்றும் நடுத்தரத் தொழில் துறை இணையமைச்சர் பானு பிரதாப் சிங் வர்மா மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற உள்கட்டமைப்பு மேம்பாட்டு நிதி
நகர்ப்புறங்களில் உள்கட்டமைப்பு வசதிகளை மேம்படுத்தும் பணிகளுக்கு ஆண்டுக்கு பத்தாயிரம் கோடி ரூபாய் அளவுக்கு நிதித் தட்டுப்பாடு ஏற்படுவதைக் கருத்தில் கொண்டு 2023-24 ஆம் நிதியாண்டிற்கான மத்திய பட்ஜெட்டில் நகர்ப்புற உள்கட்டமைப்பு மேம்பாட்டு நிதி அமைப்பு உருவாக்கப்படுவதாக அறிவிக்கப்பட்டுள்ளது. தேசிய வீட்டுவசதி வங்கி மூலம் நிர்வகிக்கப்படும் இந்த அமைப்பின் மூலம் இரண்டாம் தர மற்றும் மூன்றாம் தர அந்தஸ்து பெற்ற நகரங்களில், பொது நிறுவனங்கள் மூலம் உள்கட்டமைப்பு வசதிகள், இதற்கென விதிக்கப்பட்டுள்ள வழிகாட்டு நெறிமுறைகளின்படி உருவாக்கப்படும்.
மாநில அரசுகள் 15-ஆவது நிதி ஆணையம் வழங்கும் நிதியைக் கொண்டு ஏற்கனவே செயல்படுத்தப்பட்டு வரும் திட்டங்களுக்கான செலவை பூர்த்தி செய்து கொள்ளலாம் என தெரிவிக்கப்பட்டுள்ளது.
மக்களவையில் மத்திய வீட்டுவசதி மற்றும் நகர்ப்புற விவகாரங்கள் துறை இணை அமைச்சர் திரு கௌஷல் கிஷோர் இன்று எழுத்துப்பூர்வமாக அளித்துள்ள பதிலில் இவ்வாறு கூறியுள்ளார்.
கப்பல் போக்குவரத்து அமைச்சகம்
எம்வி கங்கா விலாஸ் ஆற்றுப் பயண சொகுசுக் கப்பல்
கங்கா விலாஸ் கப்பல் தனது பயணத்தின் போது இந்தியா மற்றும் பங்களாதேஷில் பின்வரும் இடங்களுக்குச் சென்றது.
இந்தியாவில் வாரணாசி, காசிப்பூர், பக்ஸர், டோரிகஞ்ச், பாட்னா, முங்கேர், சுல்தான்கஞ்ச், விக்ரம்ஷிலா , படேஷ்வர்ஸ்தான், சாஹிப்கஞ்ச், பாராநகர், அசிம்கஞ்ச், ஹஸ்த்வாரி, மதியாரி, கல்னா, சந்தன்நகர், ஹவுரா, கொல்கத்தா, பாலி தீவு, சுந்தர்பன்ஸ், துப்ரி, சூர்யபஹார், கோல்பாரா, சல்குச்சி, குவஹாத்தி, சில்பூர் ஆகிய இடங்கள் வழியாக அந்தக் கப்பல் பயணித்தது.
பங்களாதேஷில் மோங்லா, ஜம்தோலா, ஹர்பாரியா, மொரேல்கஞ்ச், பாரிசால், டாக்கா, தங்கைல், சிராஜ்கஞ்ச் மற்றும் சில்மாரி ஆகிய இடங்களுக்கு அந்தக் கப்பல் சென்றது.
'எம்.வி.கங்கா விலாஸ்' ஆற்றுப் பயண சுற்றுலா சொகுசுக் கப்பல், 2023 ஜனவரி 13 அன்று வாரணாசியில் இருந்து தனது பயணத்தைத் தொடங்கி, இந்தியா மற்றும் பங்களாதேஷில் உள்ள 27 நதிக் கரைகளின் முக்கியப் பகுதிகள் வழியாக 3,200 கிலோ மீட்டர் தூரத்தைக் கடந்து, 2023 பிப்ரவரி 28 அன்று திப்ருகரை அடைந்தது. இந்தக் கப்பல் தெற்காசியப் பகுதியில் நதி சுற்றுலாப் பிரிவில் ஒரு புதிய வாய்ப்பை ஏற்படுத்தியது.
நாட்டில் ஆறுகள் வழியான கப்பல் சுற்றுலா வாய்ப்புகளைப் பயன்படுத்திக் கொள்ளவும், ஆற்றுப் பயணங்களை அதிகரிக்கவும், இந்தியாவில் ஆற்றுக் கப்பல் சுற்றுலாவை மேம்படுத்துவதற்கான செயல் திட்டத்தைத் தயாரிப்பது குறித்தும் இந்திய உள்நாட்டு நீர்வழி ஆணையம் ஒரு ஆய்வை மேற்கொண்டது.
இந்தியாவில் தேசிய நீர்வழித் தடங்களில் சரக்கு, பயணிகள் மற்றும் சுற்றுலா போக்குவரத்தை அதிகரிப்பதற்கான பல நடவடிக்கைகளை இந்திய உள்நாட்டு நீர்வழி ஆணையம் எடுத்துள்ளது.
தேசிய நீர்வழிப் பாதைகளில் ஆற்றுப் பயணக் கப்பல்கள் சீராக இயங்க கீழ்க்கண்ட உள்கட்டமைப்பு வசதிகளை ஐடபிள்யூஏஐ எனப்படும் இந்திய உள்நாட்டு நீர்வழி ஆணையம் ஏற்படுத்தியுள்ளது.
• தங்குமிட வசதிகள்: கப்பல்களை நிறுத்த பல்வேறு இடங்களில் மிதக்கும் அமைப்புகள் வைக்கப்பட்டுள்ளன. நதிக் கப்பல் சுற்றுலாவை மேம்படுத்துவதற்காக, ஐடபிள்யூஏஐ, கப்பல் துறை அமைச்சகத்துடன் இணைந்து சுற்றுலா படகுத்துறைகளை கட்டியுள்ளது.
• மாநில அரசுகளுடன் ஒருங்கிணைப்பு: மாநில அரசுகளுடன் ஒருங்கிணைந்து கப்பல் இயக்கும் நிறுவனங்களுக்கு உதவிகள் வழங்கப்படுகின்றன.
• சிக்கலில் உள்ள கப்பல்களுக்கு உதவி: தேசிய நீர்வழிப்பாதையில் இயந்திரக் கோளாறு காரணமாகவோ அல்லது வேறு பிரச்சினைகள் காரணமாகவோ கப்பல் சிக்கலைச் சந்திக்கும்போது அவற்றை பாதுகாப்பான இடத்திற்குக் கொண்டு செல்ல ஐடபிள்யூஏஐ உயர் சக்தி கொண்ட இழுவை அமைப்பை வழங்குகிறது.
இத்தகவலை மத்திய துறைமுகங்கள், கப்பல் மற்றும் நீர்வழிப் போக்குவரத்துத் துறை அமைச்சர் திரு சர்பானந்தா சோனோவால் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
கடந்த ஓராண்டில் 63 பயணிகள் விமானத்தில் பயணம் செய்ய தடை விதிக்கப்பட்டுள்ளது
பயணத்திற்கு இடையூறு செய்யும் வகையில் நடந்து கொண்ட மற்றும் தொந்தரவு செய்ததற்காக கடந்த ஓராண்டில் 63 பயணிகள் விமானத்தில் பயணம் செய்ய தடை விதிக்கப்பட்டுள்ளது.
இதில் பெரும்பாலானப் பயணிகள் முகக்கவசம் அணியாதவர்கள் அல்லது விமான ஊழியர்களுக்கு ஒத்துழைப்பு அளிக்காதவர்கள் ஆவார்கள்.
விமானத்தில் சிறுநீர் கழித்த விவகாரத்தில் விமானப் போக்குவரத்து தலைமை இயக்குநராக கீழ்கண்ட நடவடிக்கைகளை மேற்கொண்டுள்ளது.
- 26.11.2022 அன்று, நியுயார்கில் இருந்து புதுதில்லி வந்த AI-102 விமானம்
- ஏர் இந்தியா விமான நிறுவனத்திற்கு 30 லட்சம் ரூபாய் அபராதம் விதிக்கப்பட்டது
- ஏர் இந்தியா விமான நிறுவனத்தின் இயக்குநருக்கு 3 லட்சம் ரூபாய் அபராதம் விதிக்கப்பட்டது.
- விமான பைலட்டின் உரிமம் 3 மாதங்களுக்கு தற்காலிகமாக ரத்து செய்யப்பட்டது.
- 6.12.2022 அன்று, பாரிஸிலிருந்து புதுதில்லி வந்த விமானம் AI-142 விமானம்.
- ஏர் இந்தியா விமான நிறுவனத்திற்கு 10 லட்சம் ரூபாய் அபராதம் விதிக்கப்பட்டது
இத்தகவலை விமானப் போக்குவரத்துத்துறை இணையமைச்சர் ஓய்வு பெற்ற ஜென்ரல் வி கே. சிங் மாநிலங்களவையில் இன்று தெரிவித்தார்.
அறிவியல் மற்றும் தொழில்நுட்பத்துறை
சுற்றுப்புறச் சூழலுக்கு ஒற்றை பொருள் எஞ்சினின் எதிர்வினை குறித்த ஆய்வு உயிரிமருத்துவ பொறியியலில் குறு-இயந்திரங்களை கட்டமைக்க உதவும்
சுற்றுப்புறங்களின் ஓசைக்கேற்ப ஒற்றை கூட்டு பொருட்களைக் கொண்ட மிகச்சிறிய எஞ்சின்களின் செயல்திறன் மாறும் என்று சுற்றுப்புறச் சூழலின் ஓசை மாறுபாடுகளுக்கு ஏற்ப மாறும் குறு-எஞ்சின்களின் எதிர்வினையை ஆய்வு செய்த ஆராய்ச்சி ஒன்று கூறியுள்ளது.
உயிரிமருத்துவ பொறியியலில் முக்கியத்துவம் பெற்று வரும் சிக்கலான உயிரியல் சூழல்களில் செயலாற்றும் குறு-இயந்திரங்களை வரும் காலங்களில் வடிவமைப்பதில் இந்த கண்டுபிடிப்பு முக்கிய பங்காற்றும் என்று எதிர்பார்க்கப்படுகிறது.
இந்திய அரசின் அறிவியல் மற்றும் தொழில்நுட்ப துறையின் தன்னாட்சி பெற்ற நிறுவனமான முன்னேறிய அறிவியல் ஆராய்ச்சிக்கான ஜவகர்லால் நேரு மையத்தை மற்றும் பெங்களூருவில் உள்ள இந்திய அறிவியல் நிறுவனத்தை சேர்ந்த ஆராய்ச்சியாளர்களின் குழு இதை கண்டறிந்துள்ளது.
இன்றைய அறிவியல் மற்றும் தொழில்நுட்பத்தில் முக்கிய பங்காற்றும் குறு இயந்திரங்கள், விமானவியல் முதல் உயிரிமருத்துவ பொறியியல் வரை பல்வேறு துறைகளில் பயன்படுத்தப்படுகின்றன என்பது குறிப்பிடத்தக்கது.
ஆய்வு குறித்த அறிக்கையை https://doi.org/10.1038/s41467-021-25230-1 எனும் இணைப்பில் காணலாம்.
எழுதியவர்கள்: நிலோயெந்து ராய், நாதன் லெராக்ஸ், ஏ கே சூத் மற்றும் ராஜேஷ் கணபதி
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756436
நிதி அமைச்சகம்
பீகார் மற்றும் உத்தர பிரதேசத்தில் வருமான வரித்துறை சோதனை
கடந்த அக்டோபர் 6ஆம் தேதி உளவுப் பிரிவில் இருந்து கிடைத்த தகவலை அடுத்து பட்னா, சாசரம் மற்றும் வாரணாசியில் சுரங்கத் தொழில் மற்றும் உணவு விடுதி வியாபாரத்தில் ஈடுபட்டுள்ள ஒரு நபரின் தொடர்புடைய இடங்களில் வருமானவரித்துறை அதிகாரிகள் சோதனை நடத்தினர். கூட்டுறவு வங்கி ஒன்றின் தலைவர் இருப்பிடத்திலும் சோதனை நடைபெற்றது.
சோதனையின் போது அந்த நபரின் காரிலிருந்து 75 லட்ச ரூபாய் கண்டுபிடிக்கப்பட்டது. இது குறித்து நடைபெற்ற விசாரணையில் அது ஒரு கூட்டுறவு வங்கி தலைவரின் கணக்கில் காட்டப்படாத பணம் என்று தெரியவந்தது.
கணக்கு காட்டப்படாத 1.25 கோடி ரூபாய் மதிப்பிலான ரொக்கம், ரூபாய் 6 கோடி மதிப்பிலான நிரந்தர வைப்பு நிதி முதலியவை கண்டறியப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662309
----
(Visitor Counter : 95
தொலைதொடர்பு மற்றும் தகவல் தொழில்நுட்ப அமைச்சகம்
சாத் பூஜா சிறப்பு தபால் தலையை வெளியிட்டார் அமைச்சர் திரு ரவிசங்கர் பிரசாத்
“சாத் பூஜா குறித்த என் தபால் தலை” என்ற சிறப்பு தபால் தலையை மத்திய தொலைத்தொடர்பு, மின்னணு மற்றும் தகவல் தொழில்நுட்பம் மற்றும் சட்டம் மற்றும் நீதித் துறை அமைச்சர் திரு ரவிசங்கர் பிரசாத் இன்று வெளியிட்டார். என் தபால்தலை என்பது அஞ்சல் துறையின் ஓர் புதுமையான முயற்சியாகும். இதன்படி தனி நபரோ அல்லது நிறுவனமோ தங்களது புகைப்படத்தைத் தபால் தலையாகப் பெற்றுக் கொள்ளலாம்.
சாத் பூஜா குறித்த என் தபால் தலை, நாட்டில் உள்ள அனைத்து தபால் தலை மையங்களிலும், முக்கிய அஞ்சல் அலுவலகங்களிலும் கிடைக்கும். ‘சாத்- எளிமை மற்றும் சுகாதாரத்தின் சின்னம்' என்ற கருப்பொருளில் சிறப்பு உரையும் இன்று வெளியிடப்பட்டது.
நிகழ்ச்சியில் பேசிய அமைச்சர் திரு ரவிசங்கர் பிரசாத், பெருந்தொற்றுக் காலத்தில் டிஜிட்டல் தொழில்நுட்பத்தைப் பயன்படுத்தி பயனாளிகளுக்கு பணத்தை அவர்களது வீடுகளுக்குச் சென்று வழங்கிய அஞ்சல்துறைக்கு தமது பாராட்டுகளைத் தெரிவித்துக் கொண்டார். இதுபோல பல்வேறு பிரபல பண்டிகைகளின் வரலாற்றையும் தபால்தலையில் வெளியிடுவது குறித்த சாத்தியக் கூறுகளை ஆய்வு செய்யுமாறு அவர் கேட்டுக்கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1674053
பொருளாதார விவகாரங்களுக்கான மத்திய அமைச்சரவைக் குழு
அரசு – தனியார் – பங்கேற்பு முறையின் கீழ், கட்டுதல், செயல்படுத்துதல், மாற்றுதல் அடிப்படையில் காண்ட்லாவின் கட்ச் வளைகுடாவில் உள்ள துனா – தெக்ராவுக்கு அப்பால் பன்னோக்கு சரக்கு ஏற்றுமதி – இறக்குமதி கப்பல்கள் நங்கூரமிடும் தளத்தை மேம்படுத்த மத்திய அமைச்சரவை ஒப்புதல் அளித்துள்ளது
அரசு – தனியார் – பங்கேற்பு முறையின் கீழ், கட்டுதல், செயல்படுத்துதல், மாற்றுதல் அடிப்படையில் காண்ட்லாவின் கட்ச் வளைகுடாவில் உள்ள துனா – தெக்ராவுக்கு அப்பால் பன்னோக்கு சரக்கு ஏற்றுமதி – இறக்குமதி கப்பல்கள் நங்கூரமிடும் தளத்தை மேம்படுத்த பிரதமர் திரு நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டம் ஒப்புதல் அளித்துள்ளது.
இதன் மொத்த செலவு ரூ.2250.64 கோடி என மதிப்பிடப்பட்டுள்ளது. இந்த செலவில் பன்னோக்கு சரக்கு ஏற்றுமதி-இறக்குமதி கப்பல்கள் நங்கூரமிடும் தளத்தின் மேம்பாட்டுக்கான ரூ.1719.22 கோடி செலவை சலுகை உரிமையாளர் ஏற்றுக்கொள்வார். நங்கூரமிடும் தளத்திற்கு இருபக்கங்களிலும் தூர்வாருதல், திருப்புவதற்கான வட்டப் பகுதிகள் அமைத்தல், அணுகு பாதையை உருவாக்குதல் ஆகியவை இதில் அடங்கும். பொதுவாக பயன்படுத்துவதற்கான வழி மற்றும் சாலைக் கட்டமைப்புக்கு ரூ.531.42 கோடி செலவை சலுகை உரிமையாளர் ஆணையம்  ஏற்கும்.
இந்த திட்டம் செயல்பாட்டுக்கு வரும் போது 2026 –ல் சரக்கு போக்குவரத்து 2.85 மில்லியன் மெட்ரிக் டன்னாக இருக்கும். 2030-க்குள் இதன் அளவு 27.49 ஆண்டுக்கு மில்லியன் மெட்ரிக் டன்னாக அதிகரிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1867077
பாதுகாப்பு அமைச்சகம்
உள்நாட்டிலேயே கட்டமைக்கப்பட்ட இந்திய கடலோர காவல் படை கப்பலான விக்ரஹாவை பாதுகாப்பு அமைச்சர் திரு ராஜ்நாத் சிங் சென்னையில் நாட்டுக்கு அர்ப்பணித்தார்
உள்நாட்டிலேயே கட்டமைக்கப்பட்ட இந்திய கடலோர காவல் படை கப்பலான விக்ரஹாவை பாதுகாப்பு அமைச்சர் திரு ராஜ்நாத் சிங் சென்னையில் இன்று நாட்டுக்கு அர்ப்பணித்தார்.
நிகழ்ச்சியில் பேசிய திரு ராஜ்நாத் சிங், தற்சார்பு இந்தியாவை நோக்கிய முக்கிய நடவடிக்கைகளில் இது ஒன்று என்றும், புதிய கப்பல் வடிவமைப்பு முதல் கட்டமைப்பு வரை முழுக்க முழுக்க இந்தியாவிலேயே உருவாக்கப்பட்டதென்றும் கூறினார்.
இந்திய ராணுவ வரலாற்றில் முதன் முறையாக ஒன்று அல்லது இரண்டு கப்பல்களுக்காக அல்லாமல், 7 கப்பல்களுக்கான ஒப்பந்தம் தனியார் துறை நிறுவனத்துடன் கையெழுத்திடப்பட்டுள்ளது. மிகவும் முக்கியமாக கடந்த 2015-ஆம் ஆண்டு ஒப்பந்தம் கையெழுத்திடப்பட்டதிலிருந்து ஏழு ஆண்டுகளுக்குள் கப்பல்கள் அறிமுகப்படுத்தப்பட்டது மட்டுமல்லாமல், ஏழு கப்பல்களுமே இன்று பணியில் இணைக்கப்பட்டுள்ளன என்று அமைச்சர் கூறினார்.
நமது அண்டை நாடுகளுடனான நட்பு, திறந்த நிலை, பேச்சுவார்த்தை மற்றும் இணைப்பில் சிறப்புக் கவனம் செலுத்தும் மாண்புமிகு பிரதமரின் தொலைநோக்கு பார்வையான சாகர் திட்டத்தின் , இலக்கை எட்டுவதில் கடலோர காவல் படையின் பங்களிப்பை அவர் பாராட்டினார்.
விசாகப்பட்டிணத்தை மையமாகக் கொண்டு செயல்படவிருக்கும் இந்த கப்பல், கடலோர காவல் படையின் கிழக்கு பகுதி தளபதியின் கட்டுப்பாட்டில் கிழக்கு கடல் பகுதியில் பணியாற்றும்.
98 மீட்டர் ரோந்து கப்பலில் 11 அதிகாரிகள் மற்றும் 110 மாலுமிகள் பணிபுரியவிருக்கும் இந்த கப்பலின் தலைமை அதிகாரியாக கமாண்டெண்ட் பி என் அனூப் இருப்பார். லார்சன் & டூப்ரோ ஷிப் பில்டிங் லிமிடெட் நிறுவனத்தால் கட்டமைக்கப்பட்டுள்ள இக்கப்பலில் நவீன தொழில்நுட்ப ராடார்கள், தொலைதொடர்பு மற்றூம் பயணக்கருவிகள், சென்சார்கள் உள்ளிட்ட பல்வேறு வசதிகள் உள்ளன. ஒரு 40/60 போஃபொர்ஸ் துப்பாக்கி, இரண்டு 12.7 மி.மீ ரிமோட் கன்ட்ரோல் துப்பாக்கிகள் உள்ளிட்டவையும் இக்கப்பலில் உள்ளன.
தமிழ்நாடு தொழில்துறை அமைச்சர் திரு டி தென்னரசு, ராணுவ தளபதி ஜெனரல் எம் எம் நரவணே, இந்திய கடலோர காவல் படையின் தலைமை இயக்குநர் திரு கே நடராஜன், கூடுதல் தலைமை இயக்குநர் திரு வி எஸ் பதானியா, கடலோர காவல் படை கிழக்கு பகுதி தளபதி இன்ஸ்பெக்டர் ஜெனெரல் ஏ பி படோலா, கப்பலின் தலைமை அதிகாரி கமாண்டெண்ட் பி என் அனூப் உள்ளிட்டோர் நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749896
நிலக்கரி அமைச்சகம்
விடுதலையின் அம்ருத் மஹோத்ஸவக் கொண்டாட்டம்: தேசிய அலுமினியம் நிறுவனத்தால் மரக்கன்றுகள் நன்கொடையாக வழங்கப்பட்டுள்ளன
மத்திய சுரங்கங்கள் அமைச்சகத்தின் கீழ் நவரத்னா பொதுத்துறை நிறுவனமாக இயங்கும் தேசிய அலுமினியம் நிறுவனம், ஒடிசா மாநிலத்தின் கோராபுட் மாவட்டத்தின் கட்டுப்பாட்டில் உள்ள தமன்ஜோடி சுரங்கங்கள் மற்றும் சுத்திகரிப்பு வளாகத்தின் அருகில் வசிக்கும் மக்களுக்கு அதிக எண்ணிக்கையிலான மரக்கன்றுகளை நன்கொடையாக வழங்கியுள்ளது. இந்தியாவின் 75-ஆவது சுதந்திர ஆண்டைக் குறிக்கும் வகையில், விடுதலையின் அம்ருத் மஹோத்ஸவத்தின் ஒரு பகுதியாக கோராபுட் மற்றும் அங்குள்ள உற்பத்தி ஆலைகளைச் சுற்றி பிரம்மாண்ட மரக்கன்று நடும் நிகழ்ச்சியை தேசிய அலுமினியம் நிறுவனம் மேற்கொண்டு வருகிறது.
ஒடிசாவில் உள்ள குட்டுடி, முண்டகடட்டி, உபெர்காடட்டி மற்றும் தலகாடட்டி ஆகிய கிராமங்களுக்கு தேசிய அலுமினியம் நிறுவனமும், தேசிய அலுமினியம் நிறுவன அறக்கட்டளையும் மரக்கன்றுகளை நன்கொடையாக அளித்துள்ளன. இந்த நிகழ்வின் போது சுற்றுச்சூழல் பாதுகாப்பின் முக்கியத்துவம் குறித்து கிராம மக்களிடையே ஊழியர்கள் விழிப்புணர்வை ஏற்படுத்தி வருகின்றனர். இயற்கையின் பாதுகாப்பில் கவனம் செலுத்தி வரும் தேசிய அலுமினியம் நிறுவனம், இதுவரை சுமார் ஒரு கோடி மரக்கன்றுகளை நட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748547
-----
(Visitor Counter : 196